als_Latn dik_Latn sag_Latn
Mungesa e bashkërendimit e lë BE “zbuluar”Publikuar 1 month ago në Lajmpress
JACK MOORE
Mungesa e koordinimit efektiv shumëpalësh ndërmjet shteteve anëtare të Bashkimit Evropian, po e lë zbuluar bllokun ndaj infiltrimit të terroristëve islamikë. Ekspertët, thonë se forcat kufitare të bllokut janë “përmbytur” nga numri i madh i emigrantëve të paligjshëm e refugjatëve, që përpiqen të arrijnë në Evropë. Mungesa e një strategjie koherente, përsa i përket kontrollit kufitar midis vendeve anëtare, e ka lënë unionin tërësisht të pambrojtur nga shfrytëzimi i kontrabandistëve, pasi militantët po dërgohen masivisht në Evropë duke përdorur “çdo mjet në dispozicion të tyre”, me synim kryerjen e sulmeve terroriste, në shenjë hakmarrje ndaj përfshirjes së Perëndimit në koalicionin e udhëhequr nga Shtetet e Bashkuara, kundër grupeve të tilla si Shteti Islamik (ISIS).
Ky pretendimi bazohet edhe tek dëshmia e një pjesëtari anonim të ISIS-it për “BuzzFeed”, sipas së cilës një numër grupesh operative terroriste ka lënë konfliktin në Siri, dhe të maskuar si refugjatë janë kontrabanduar në Evropë nëpërmjet Turqisë. Profesori Riçard Uitman, anëtar i asociuar i Programit të Evropës në “Chatham House”, thotë se mungesa e bashkëpunimit ndërmjet shteteve, e ka lënë realisht të pambrojtur Evropën .
“Kërcënimi prej terroristëve vjen nga kufijtë ndërkombëtarë, ku gjallojnë fenomene shumëdimensionale. Mjerisht ajo është një fushë ku qeveritë nuk duan të heqin dorë nga sovraniteti. Kjo është padyshim një dobësi për evropianët, sepse ka mundësi që informacion të kalojë pa u vërejtur dhe shkëmbyer mes agjencitë të inteligjencës në vendet individuale. BE nuk ka përgatitur ende një përgjigje të plotë lidhur me sigurinë e brendshme kundër rrezikut nga ISIS-i. Nuk ka ende asgjë, që ju mund ta identifikoni si një strategji të plotë”- nënvizon ai. Ndërkaq eksperti i sigurisë evropiane dhe kolegu i tij politikan në Këshillin Evropian për Marrëdhëniet me Jashtë, Françisko de Borja Lasheras, bie dakord se Bashkimi Evropian “nuk ka kontrolle të forta kufitare”, dhe ende nuk “zotëron kapacitet e duhura për të kryer kontrolle të rëndësishme kufitare” pavarësisht kërcënimit të fuqishëm që ekziston prej infiltrimeve terroriste. Ndërsa BE-ja, duhet të bëjë më shumë për të koordinuar e për të parandaluar shkeljen e kufijve të saj, Uitman beson se kontrabandistët do të shfrytëzojnë gjithmonë pikat e dobëta të BE, për shembull në kufirin midis Turqisë dhe Greqisë, duke lejuar grupet terroriste të fshihen mes emigrantëve. “Kudo ku ka kontrabandistë, ata do të shikojnë gjithnjë ku janë pikat më të dobëta të sigurisë dhe ka shumë të ngjarë të shihni anëtarë të ISIS-it, që tentojnë të udhëtojnë në këto linja ilegale”-shtoi ai. Sipas të dhënave të Agjencisë së Refugjatëve në Kombet e Bashkuara, UNHCR, 1.622.839 refugjatë sirianë kanë braktisur luftën civile, duke shkuar në Turqi, prej nga ku bëjnë shumë përpjekje për të udhëtuar drejt vendet anëtare të BE, duke përdorur kryesisht vendet mesdhetare lindore si Italia apo Greqia. Pasi futen brenda brenda kufijve të BE-së, refugjatët janë në gjendje të lëvizin lirshëm në të gjithë kontinentin, për shkak të marrëveshjes së Shengenit, e cila shfuqizon kontrollin e pasaportës në kufi apo edhe në kufijtë e brendshëm të bllokut. Agjencia kufitare e BE-së Frontex, kërkon të mbështesë dhe të koordinojë sigurinë detare të shteteve anëtare në rajonin e Mesdheut, për të monitoruar dhe parandaluar përpjekjet për kalimin e paligjshëm në vendkalimet kufitare dhe arritur më pas në zonën Shengen. Agjensia konstatoi në vitin 2013, një “numër të paparë emigrantësh”, kryesisht sirianë që patën mbërritur në ishujt grekë nga Turqia dhe që kërkonin strehim, si dhe një tjetër numër të madh që udhëtuan për në Bullgari nga Turqia. Zëdhënësja e “Frontex” Izabela Kuper, thotë se agjencia nuk e di me saktësi sesa refugjatë kanë humbur jetën në këto përpjekje, dhe sa të tjerë arrijnë realisht të anashkalojnë kontrollet kufitare të agjensisë në koordinim me qeveritë kombëtare. “Këto janë të panjohurat, ne jemi të ndërgjegjshëm se nuk dimë gjëra të caktuara. Duhet të punojmë me të dhënat empirike, por nuk mund të bëjmë një vlerësim të saktë, sesa refugjatë rezultojnë të humbur”- shprehet Kuper. Agjensia evropiane e policisë, Europol, ka krijuar një njësi anti-terroriste që gjurmon sesa njerëz kanë udhëtuar jashtë Evropës, për t’iu bashkuar grupeve në Irak dhe Siri, duke e vlerësuar këtë shifër në 5 mijë luftëtarë. Por zëdhënësi për mediat, Soren Pedersen nuk mund të konfirmojë një vlerësim të saktë të të dyshuarve për terrorizëm, që kanë udhëtuar në Evropë nga vendet e Lindjes së Mesme si Turqia. “Është pikërisht kjo mungesë koordinimi, apo e strukture mbikombëtare, që ka krijuar mjaft boshllëqe në shkëmbimin e informacioneve mes shërbimeve inteligjente të vendeve anëtare, duke i lejuar kësisoj terroristët të hyjnë në BE pa u vënë re. Ne nuk kemi një organizatë efektive transnacionale evropiane që ka burimet e nevojshme, aftësinë dhe ç’është më e rëndësishmja, autoritetin politik që të thotë sesi jemi duke e luftuar këtë kërcënim”- thotë Uitman.”Deri sa te kemi një farë marrëveshje kolektive mes shteteve, politika evropiane nuk do të jetë aq efektive sa duhet”-thanë espertët. Kur u pyet për xhihadistët që kërkojnë të hyjnë në BE të maskuar si refugjatë, një zëdhënës i Interpolit tha për Newsweek:Luftëtarët e huaj terroristë, që hyjnë në Evropë duke lënë zonat e konfliktit, do të përpiqen të përdorin çdo mjet në dispozicion të tyre, për të shmangur zbulimin gjatë udhëtimit”. “Informacioni që i dërgohet Interpolit ka mundësuar gjithësesi identifikimin e rrugëve parësore që përdorur luftëtarët e huaj, si dhe taktikat, teknikat e procedurat e përdorura në përpjekje për të fshehur lëvizjet e tyre”-thanë ata.Nëntorin e shkuar, agjencia ndërkombëtare e krimit zbuloi se xhihadistët evropiane, po përdorin gjithnjë e më tepër anije udhëtimi për të lëvizur në drejtimin e kundërt dhe arritur në trampolina të tilla si Turqia, për të shkuar më pas në Siri dhe Irak dhe bashkuar grupeve islamike./ newsweek/
als_Latn zho_Hans als_Latn als_Latn als_Latn